Pukinparrat

Pukinparrat (Tragopogon) on asterikasvien heimoon kuuluva kasvisuku. Sukuun kuuluu maailmanlaajuisesti 50–150 lajia. Suvun lajimäärä vaihtelee eri lähteissä.

Pukinparrat ovat yksi- tai kaksivuotisia ja yleensä kaljuja ruohovartisia kasveja. Pukinparroissa on valkoista maitiaisnestettä. Varsissa on tavallisesti vain muutamia lehtiä, ja lehdet ovat kapeansuikeita, pitkäkärkisiä ja sepiviä. Kukintoina olevat mykeröt ovat pitkäperäisiä ja sijaitsevat yksittäin. Mykeröiden kukat ovat keltaisia, ruskeanpunaisia tai violetteja. Hedelmä on pitkulainen ja lenninhaivenellinen.

Lajeja ja alalajeja 
 Tragopogon capitatus – kirgisianpukinparta
 Tragopogon dubius – etelänpukinparta
 Tragopogon porrifolius – kaurajuuri
 Tragopogon pratensis – piennarpukinparta eli pukinparta
 Tragopogon pratensis subsp. orientalis – idänpukinparta
 Tragopogon pratensis subsp. pratensis – isopukinparta
 Tragopogon pratensis subsp. minor – pikkupukinparta
 Tragopogon pratensis subsp. hayekii – romanianpukinparta
 Tragopogon pratensis subsp. leiocarpus – slovakianpukinparta
 Tragopogon hybridus – tähtipukinparta
 Tragopogon crocifolius – viinipukinparta

Lähteet

Aiheesta muualla 
 Suomen Lajitietokeskus: Pukinparrat – Tragopogon
 Kassu – Kasvien suomenkieliset nimet: Pukinparrat (Tragopogon)
 Funet: Pukinparrat (Tragopogon)
 United States Department of Agriculture (USDA): Tragopogon 
 Flora of China: Tragopogon